Source: http://www.ruvzvt.sk/podavanie_ziadosti.html
Timestamp: 2020-06-02 11:42:37+00:00
Document Index: 12452733

Matched Legal Cases: ['§ 13', '§ 13', '§ 13', '§ 13', '§31', '§ 13', '§ 15', '§ 15']

Podávanie žiadostí - RÚVZ | Vranov n.T.
PODÁVANIE ŽIADOSTÍ NA VYDANIE ZÁVÄZNÝCH STANOVÍSK A ROZHODNUTÍ
Podľa § 13 ods. 6 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov, účinného od 1.9.2007, žiadosť o vydanie stanoviska podľa § 13 ods. 3 alebo rozhodnutia podľa § 13 ods. 4 cit. zákona musí obsahovať:
a) obchodné meno, právnu formu, sídlo a identifikačné číslo ak bolo pridelené, ak je žiadateľom právnická osoba,
b) meno, priezvisko, bydlisko a identifikačné číslo ak bolo pridelené, ak je žiadateľom fyzická osoba – podnikateľ,
c) doklad o oprávnení na podnikanie (výpis z obchodného registra, živnostenský list ),
d) meno priezvisko a bydlisko alebo sídlo osoby zodpovednej za prevádzkovanie posudzovaných činností,
e) dokumentáciu s opisom činnosti, ktorá je predmetom návrhu na posúdenie,
f) hlukovú štúdiu, ak ide o stavbu diaľnic a ciest pre motorové vozidlá,
g) doklad príslušného stavebného úradu o užívaní stavby na posudzovaný účel,
h) ďalšie doklady potrebné na vydanie záväzného stanoviska alebo rozhodnutia, ktoré si vyžiada RÚVZ Vranov nad Topľou ( § 13 ods.8 zák.č.355/2007 Z. z. ).
K žiadosti o vydanie záväzného stanoviska alebo rozhodnutia – posudku, žiadateľ pripojí aj elektronický kolok v hodnote 50,- € podľa zák. č. 145/1995 Z. z. o správnych poplatkoch v znení neskorších predpisov (položka 150, písm. h.).
Regionálny úrad verejného zdravotníctva so sídlom vo Vranove nad Topľou, ako príslušný orgán verejného zdravotníctva pre územný obvod okresu Vranov nad Topľou posudzuje z hľadiska vplyvu na verejné zdravie a vydáva rozhodnutia v týchto veciach:
a) uvedenie priestorov do prevádzky vrátane návrhov na zmenu v ich prevádzkovaní a ak si to vyžaduje objektivizáciu faktorov životného prostredia alebo pracovného prostredia aj návrhy na uvedenie priestorov do skúšobnej prevádzky,
b) schválenie prevádzkových poriadkov a návrhy na ich zmenu,
c) uvedenie potravinárskych objektov do užívania,
d) zotavovacie podujatia,
e) vodárenskú úpravu pitnej vody vrátane použitia chemických látok na úpravu pitnej vody,
f) zavedenie nových technologických a nových pracovných postupov pri výrobe potravín,
g) umiestňovanie nových potravín a výživových doplnkov na trh,
h) používanie biologických faktorov, na zmenu ich použitia a na činnosti, ktoré môžu mať za následok vystavenie zamestnancov biologickým faktorom,
i) skladovanie a manipuláciu s veľmi jedovatými látkami a prípravkami na pracovisku vrátane ich použitia pri dezinfekcii, regulácii živočíšnych škodcov a na ochranu rastlín,
j) činnosti spojené s výrobou, spracovaním, manipuláciou, skladovaním, prepravou a zneškodňovaním chemických karcinogénov a mutagénov na pracovisku,
k) odstraňovanie azbestu a materiálov obsahujúcich azbest zo stavieb,
l) nakladanie s nebezpečnými odpadmi a na prevádzkovanie zariadení na zneškodňovanie nebezpečných odpadov,
m) zaradenie pracovných činností do kategórie rizikových práce (§31 ods. 6 zák. 355/2007Z. z.),,
n) zriaďovanie a prevádzku pohrebiska, pohrebnej služby, krematória, na činnosti súvisiace s prevozom mŕtvych podľa osobitných predpisov.
Regionálny úrad verejného zdravotníctva so sídlom vo Vranove nad Topľou ako príslušný orgán verejného zdravotníctva pre územný obvod okresu Vranov nad Topľou posudzuje z hľadiska vplyvu na verejné zdravie a vydáva záväzné stanoviská podľa osobitných predpisov k:
a) územnoplánovacím podkladom, ak boli RÚVZ predložené,
b) územným plánom a k návrhom na územné konanie (umiestnenie stavby, využitie územia, ochranné pásmo, stavebná uzávera),
Podľa zák. č. 145/1995 Z. z. o správnych poplatkoch v znení neskorších predpisov a Sadzobníka správnych poplatkov, časť VIII., položka 150 sa platí správny poplatok za :
a) vydanie záväzného stanoviska alebo rozhodnutia (podľa § 13 ods. 3 a 4 zák. č. 355/2007 Z. z.) 50,- €
b) vyhotovenie duplikátu záväzného stanoviska alebo rozhodnutia uvedeného v písm. f) 10,- €
c) vykonanie skúšky pred komisiou na preskúšanie odbornej spôsobilosti (podľa § 15 zák. č. 355/2007 Z. z.) ; 30,- €
d) vydanie osvedčenia o odbornej spôsobilosti (podľa § 15 zák. č. 355/2007 Z. z.) 20,- €
e) vydanie duplikátu osvedčenia podľa písm. i) 10,- €
SPRÁVNY POPLATOK SA PLATÍ ELEKTRONICKÝMI KOLKAMI !